Държавен вестник, бр. 71, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  71
Член 2
Европейски патент
(1) Патентите, издадени съгласно тази 
конвенция, се наричат европейски патенти.
(2) Във всяка от договарящите страни, за 
които е издаден, европейският патент има 
същото действие и е обект на същите условия 
както национален патент, издаден от тази 
договаряща страна, освен ако тази конвенция 
предвижда друго.
Член 3
Териториално действие
Издаване на европейски патент може да 
бъде поискано за една или повече от догова­
рящите страни.
Член 4 
Европейска патентна организация
(1) С тази конвенция се учредява Европейска 
патентна организация, наричана по-нататък 
Организацията. Тя има административна и 
финансова самостоятелност. 
(2) Органите на Организацията са:
(а) Европейското патентно ведомство;
(б) Административният съвет.
(3) Задачата на Организацията е да издава 
европейски патенти. Това се извършва от Ев­
ропейското патентно ведомство под контрола 
на Административния съвет.
Член 4а
Конференция на министрите на договарящите 
страни
Конференция на министрите на догова­
рящите страни, отговарящи за патентната 
политика, се свиква поне на всеки пет години 
за обсъждане на въпроси, свързани с Орга­
низацията и Европейската патентна система.
Г л а в а  І І
ЕВРОПЕЙСКА ПАТЕНТНА 
ОРГАНИЗАЦИЯ
Член 5
Правен статут
(1) Организацията е юридическо лице.
(2) Във всяка от договарящите страни 
Организацията има най-широката правоспо­
собност, предоставяна на юридически лица 
съгласно националното законодателство на 
договарящата страна, по-специално, тя може 
да придобива и да се разпорежда с движима 
и недвижима собственост, както и да бъде 
страна в съдебни процеси.
(3) Президентът на Европейското патентно 
ведомство представлява Организацията.
Член 6
Седалище
(1) Седалището на Организацията е в 
Мюнхен.
(2) Европейското патентно ведомство се 
намира в Мюнхен. То има клон в Хага.
Член 7
Филиали на Европейското патентно ведомство
С решение на Административния съвет 
може да се създадат при необходимост фили­
али на Европейското патентно ведомство за 
информация и връзка в договарящите страни 
и с междуправителствени организации в об­
ластта на индустриалната собственост, което 
подлежи на одобрение от договарящата страна 
или заинтересованата организация.
Член 8
Привилегии и имунитети
Приложеният към тази конвенция Протокол 
за привилегиите и имунитетите определя ус­
ловията, при които Организацията, членовете 
на Административния съвет, служителите в 
Европейското патентно ведомство и други 
такива лица, посочени в този протокол като 
участващи в работата на Организацията, се 
ползват във всяка договаряща страна от не­
обходимите за изпълнение на задълженията 
им привилегии и имунитети.
Член 9
Отговорност
(1) Договорната отговорност на Организа­
цията се урежда от закона, приложим спрямо 
съответния договор. 
(2) Извъндоговорната отговорност на Орга­
низацията по отношение на вреди, причинени 
от нейна страна или от служители на Евро­
пейското патентно ведомство при изпълнение 
на техните задължения, се урежда от законо­
дателството на Федерална република Герма­
ния. Когато вредите са причинени от клона в 
Хага, от филиалите или от техни служители, 
се прилага законът в договарящата страна, в 
която се намира клонът или филиалът.
(3) Персоналната отговорност на служите­
лите на Европейското патентно ведомство по 
отношение на Организацията се регламентира 
от техния Служебен правилник или в усло­
вията за наемането им на работа.
(4) Съдилищата, в чиято юрисдикция е 
уреждането на спорове по алинеи 1 и 2, са:
(а) за спорове по алинея 1 – съдилищата 
на Федерална република Германия, освен ако 
сключеният между страните договор посочва 
съд на друга страна;
(б) за спорове по алинея 2 – съдилищата на 
Федерална република Германия или на стра­
ната, в която се намира клонът или филиалът.
Г л а в а  І І І
ЕВРОПЕЙСКО ПАТЕНТНО ВЕДОМСТВО
Член 10
Ръководство
(1) Европейското патентно ведомство се 
ръководи от Президент, който отговаря за не­
говата дейност пред Административния съвет.